CELEX: 
Language: sk
Date: 2022-01-25 00:00:00
Title: VYKONÁVACIE NARIADENIE KOMISIE (EÚ) /... ktorým sa mení vykonávacie nariadenie (EÚ) 2019/1859, ktorým sa stanovujú pravidlá uplatňovania článku 10 nariadenia Európskeho parlamentu a Rady (EÚ) 2019/1242, pokiaľ ide o zber určitých údajov

VYKONÁVACIE NARIADENIE KOMISIE (EÚ) …/...
            
            
               z 25. 1. 2022
            
            
               ktorým sa mení vykonávacie nariadenie (EÚ) 2019/1859, ktorým sa stanovujú pravidlá uplatňovania článku 10 nariadenia Európskeho parlamentu a Rady (EÚ) 2019/1242, pokiaľ ide o zber určitých údajov
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2019/1242 z 20. júna 2019, ktorým sa stanovujú emisné normy CO2 pre nové ťažké úžitkové vozidlá a menia nariadenia Európskeho parlamentu a Rady (ES) č. 595/2009 a (EÚ) 2018/956 a smernica Rady 96/53/ES
                  1
               , a najmä na jeho článok 10,
            
            
               keďže:
            
            
               (1)V článku 1 vykonávacieho nariadenia Komisie (EÚ) 2019/1859
                  2
                sa výrobcom ukladá povinnosť, pokiaľ ide o určité nové ťažké úžitkové vozidlá, monitorovať a nahlasovať súbor vo formáte CSV („comma separated values“); tento súbor s príponou .vsum musí mať rovnaký názov ako príslušný pracovný súbor a musí obsahovať súhrnné výsledky za každý simulovaný účel použitia a stav užitočného zaťaženia, ktorý vygeneruje simulačný nástroj uvedený v článku 5 ods. 1 písm. a) nariadenia (EÚ) 2017/2400
                  3
                vo verzii jeho grafického používateľského rozhrania (ďalej len súbor „sum exec data file“). 
            
            
               (2)Táto povinnosť bola rozložená v čase podľa dátumu simulácie vozidiel; výsledky prvých simulácií (od 1. januára 2019 do 30. septembra 2019) majú byť nahlásené v neskoršom z dvoch dátumov nahlasovania stanovených vo vykonávacom nariadení (EÚ) 2019/1859, aby sa zohľadnila skutočnosť, že výrobcovia môžu byť nútení zopakovať simuláciu vozidiel patriacich do danej série z dôvodov, za ktoré nezodpovedajú.
            
            
               (3)Hodnotením údajov získaných za prvé vykazované obdobie s konečným termínom 30. septembra 2020 sa medzitým potvrdilo, že analýza založená na uvedenej prvej skupine súborov „sum exec data file“ poskytnutých podľa článku 1 ods. 2 písm. a) vykonávacieho nariadenia (EÚ) 2019/1859 priniesla stabilné výsledky. Preto už nie je potrebné vyžadovať od výrobcov povinnosť nahlasovať údaje uvedené v článku 1 ods. 2 písm. b) vykonávacieho nariadenia (EÚ) 2019/1859 a uvedený bod by sa mal vypustiť.
            
            
               (4)Vykonávacie nariadenie (EÚ) 2019/1859 by sa preto malo zodpovedajúcim spôsobom zmeniť.
            
            
               (5)Opatrenia stanovené v tomto nariadení sú v súlade so stanoviskom Výboru pre zmenu klímy,
            
            
               PRIJALA TOTO NARIADENIE:
            
            
               Článok 1 
                  Zmena vykonávacieho nariadenia (EÚ) 2019/1859
            
            
               V článku 1 ods. 2 vykonávacieho nariadenia (EÚ) 2019/1859 sa vypúšťa písmeno b).
            
            
               Článok 2
            
            
               Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
         
         
            
               V Bruseli 25. 1. 2022
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 198, 25.7.2019, s. 202. 
               
               
                  
                     (2)
                  
                        Vykonávacie nariadenie Komisie (EÚ) 2019/1859 zo 6. novembra 2019, ktorým sa stanovujú pravidlá uplatňovania článku 10 nariadenia Európskeho parlamentu a Rady (EÚ) 2019/1242, pokiaľ ide o zber určitých údajov (Ú. v. EÚ L 286, 7.11.2019, s. 10).
               
               
                  
                     (3)
                  
                        Nariadenie Komisie (EÚ) 2017/2400 z 12. decembra 2017, ktorým sa vykonáva nariadenie Európskeho parlamentu a Rady (ES) č. 595/2009, pokiaľ ide o určovanie emisií CO2 a spotreby paliva ťažkých úžitkových vozidiel a ktorým sa mení smernica Európskeho parlamentu a Rady 2007/46/ES a nariadenie Komisie (EÚ) č. 582/2011 (Ú. v. EÚ L 349, 29.12.2017, s. 1).